**บทคัดย่อกิจกรรม “ก้าวท้าใจ Season 3 100 วัน 100 กิโลเมตร” จังหวัดเพชรบูรณ์**

**วันที่ 15 กุมภาพันธ์ 2564 ณ ลานพระพุทธเจ้า 5 พระองค์ วัดผาซ่อนแก้ว อ.เขาค้อ จ.เพชรบูรณ์**

ด้วยกรมอนามัย กระทรวงสาธารณสุข มีนโยบายส่งเสริมสุขภาพให้ประชาชนมีกิจกรรมทางกาย ที่พอเพียงและเหมาะสม มีการขับเคลื่อนส่งเสริมกิจกรรมทางกายอย่างมีประสิทธิภาพและต่อเนื่อง ซึ่งกิจกรรม ที่ได้ดำเนินการมาอย่างต่อเนื่องและเห็นผล คือ กิจกรรม “ก้าวท้าใจ” ซึ่งจัดมาแล้วเมื่อปี 2562 ,2563 และในปีงบประมาณ 2564 กระทรวงสาธารณสุขได้จัดให้มีกิจกรรมก้าวท้าใจ Season 3 พร้อมกันทั่วประเทศ ในวันจันทร์ที่ 15 กุมภาพันธ์ 2564 โดยสำนักงานสาธารณสุขจังหวัดเพชรบูรณ์ ได้จัดพิธีเปิดตัวกิจกรรม “ก้าวท้าใจ Season 3 100 วัน100 กิโลเมตร” บริเวณลานพระพุทธเจ้า 5 พระองค์ วัดผาซ่อนแก้ว ตำบลแคมป์สน อำเภอเข้าค้อ จังหวัดเพชรบูรณ์ เวลา 15.00 น. . โดยมีนายแพทย์ ภานุมาศ ญาณเวชย์สกุล ผู้ตรวจราชการเขตสุขภาพที่ 2 ให้เกียรติเป็นประธานในการเปิดกิจกรรม และมีนายแพทย์สาธารณสุขจังหวัดเพชรบูรณ์ เป็นผู้กล่าวรายงานถึงวัตถุประสงค์ของการจัดกิจกรรม ทั้งนี้ผู้เข้าร่วมกิจกรรมประกอบด้วย ผู้อำนวยการโรงพยาบาลเพชรบูรณ์ ผู้อำนวยการโรงพยาบาลวิเชียรบุรี ผู้อำนวยการโรงพยาบาลชุมชนทุกแห่ง สาธารณสุขอำเภอทุกอำเภอ และเจ้าหน้าที่สาธารณสุขจากอำเภอหล่มสัก อำเภอหล่มเก่า และอำเภอเขาค้อ รวมทั้งสิ้นประมาณ 150 คน กิจกรรมประสบความสำเร็จบรรลุตามวัตถุประสงค์ ทั้งนี้ส่งเสริมสุขภาพ สำนักงานสาธารณสุขจังหวัดเพชรบูรณ์ ขอขอบคุณผู้บริหาร และหน่วยงานที่เกี่ยวข้อง ที่ให้การสนับสนุนการจัดกิจกรรม“ก้าวท้าใจ Season 3 100 วัน100 กิโลเมตร” มา ณ โอกาสนี้